Pärnu Laste ja Noorte Tugikeskus
Pärnu Laste ja Noorte Tugikeskus on Pärnu linna hallatav organisatsioon, mis osutab sotsiaalhoolekandeteenust. Lastele on loodud peresarnased elamistingimused, et nad kasvaksid turvalises keskkonnas ja täiskasvanu elluminek oleks võimetekohaselt ette valmistatud. Tugikeskuse eesmärk on suurendada ja säilitada noorte toimetulekuvõimet. Pärnu Laste ja Noorte Tugikeskus ehk endine Pärnu Lasteküla asub aadressil Oja 97, Pärnu. Seal paiknevatesse peremajadesse koliti 1. jaanuaril 2011. Kuni 2017. aasta augustini nimetati tugikeskust Pärnu Lastekülaks. 2017. aasta septembris sai asutuse uueks nimeks Pärnu Laste ja Noorte Tugikeskus.